સોનલનો ભાઈ નીલેશ અને દાદાનો દીકરો ગામમાં જ હીરા ઘસતા હતા. એનો દાદાનો દીકરો ગામ આખામાં દાદો થઈને ફૂલફટાક બની ને ફરતો હતો. ગામમાં બને ની એક ટકો પણ આબરૂ નહોતી. ગામ આખામાં આ બેયની જોડી ચંગુ અને મંગુની જોડી ઓળખાતી હતી. સારું એવું ઘર અને ભગવાને ધોળા વાન આપેલો એટલે રાજા થઈને રખડતા. જે હીરાની ઘંટીએ બેસતા ત્યાં બે ત્રણ છોકરીઓ જોડે સબંધ થઇ ગયેલા એટલે જે પૈસો આવે એ બધું એ છછુંદરો વાહે બગાડે!! રજામાં ફિલ્મ જોવા જાય!! બગસરાના સેટ લઇ દયેને નિત નવા ફેશનેબલ ડ્રેસ લઇ દે.. બસ ફૂલ ફટાયા થઈને ભવાયા જેવી જિંદગી આ ચંગુ અને મંગુ વિતાવતા!!